cyanic-selkie/wikianc huggingface dataset:
วัดบึงทองหลาง (กรุงเทพมหานคร)
ที่ดินธรณีสงฆ์วัดบึงทองหลาง
หลวงปู่พัก ธมฺมทตฺโต นับได้ว่าเป็นพระเถระที่มาบุกเบิกวัดบึงทองหลาง อย่างแท้จริง ด้วยในช่วงสมัยที่ท่านดำรงตำแหน่งเจ้าอาวาส ท่านได้จัดหาที่ดินอันเป็นที่ธรณีสงฆ์ ไว้เป็นสมบัติของวัดบึงทองหลางจำนวนมาก ร่วมประมาณ 300 ไร่ ในปัจจุบัน และได้มีการจัดมอบให้เป็นที่อยู่อาศัย แก่ประชาชนในนามวัดบึงทองหลาง ทำหน้าที่สงเคราะห์ประชาชน ให้เป็นสถานศึกษาโรงเรียนจำนวน 3 โรงเรียนอันประกอบด้วย โรงเรียนวัดบึงทองหลาง (ประถมศึกษา) โรงเรียนมัธยมวัดบึงทองหลาง (ระดับมัธยมศึกษา 1-6) และวิทยาลัยศิลปหัตถกรรมกรุงเทพ ฯ (ระดับอาชีวะ ปวช. / ปวส.) และจัดมอบให้เป็นที่ทำธสาธารณะประโยชน์ เช่น จัดทำถนนเส้นเชื่อมระหว่างวัดบึงทองหลาง กับถนนลาดพร้าว หรือถนนเส้นหน้าวัดบึงทองหลาง ซอย 101 ในปัจจุบัน เป็นต้น  โดยที่ดินที่ปรากฏหลักฐานเป็นสินทรัพย์ของวัดบึงทองหลางในปัจจุบัน ประกอบด้วย
1.ที่ดินแปลงตั้งวัดเรียกว่าที่ตั้งวัดในปัจจุบัน ประมาณ 60 ไร่ อันเป็นสถานที่จัดสร้างศาสนวัตถุที่พัฒนามาพร้อมกับเวลา เช่น อุโบสถ 1 หลัง วิหาร 2 หลัง ศาลาอเนกประสงค์ ศาลาสวดศพกว่าประมาณ 16 หลัง กุฏิที่พำนักสงฆ์กว่า 30 หลัง ที่จอดรถ เมรุเผาศพ 4 เตาเผา เป็นต้น
2.ที่ดินแปลงตั้งโรงเรียนมัธยมวัดบึงทองหลาง ประมาณ 30 ไร่
3.ที่ดินแปลงตั้งโรงเรียนวัดบึงทองหลาง ประมาณ 30 ไร่
4.ที่ดินแปลงตั้งวิทยาลัยศิลปหัตถกรรมกรุงเทพ ประมาณ 30 ไร่
5.ที่ธรณีสงฆ์แปลงถนนลาดพร้าว 101 ปัจจุบันเป็นที่ตั้งของ ชุมชน 101 บึงทองหลาง (หน้าวัด) ที่ตั้ง..ถนนลาดพร้าว ซอย 101 เขตบางกะปิ มีพื้นที่ธรณีสงฆ์ จำนวน 27 ไร่ ทางวัดได้จัดสรรให้ประชาชนเข้าอยู่อาศัยประมาณ พ.ศ. 2518 ? และได้รับการจดทะเบียนเป็นชุมชนโดยสำนักพัฒนาชุมชน กรุงเทพมหานคร เมื่อ 13 ตุลาคม พ.ศ. 2535 (1992) ปัจจุบันมีผู้อยู่อาศัยประมาณ 210+ ครอบครัว 798+  คน
6.ที่ธรณีสงฆ์แปลง ลาดพร้าว 87 ปัจจุบันเป็นที่ตั้งของ ชุมชนจันทราสุข ตั้งอยู่ถนนลาดพร้าว ซอย ๘๗ เขตวังทองหลาง มีพื้นที่ธรณีสงฆ์ จำนวน 24.07 ไร่ เข้าอยู่อาศัยประมาณ พ.ศ. 2518 และได้รับการจดทะเบียนจัดตั้งเป็นชุมชน โดยสำนักพัฒนาชุมชน กรุงเทพมหานคร เมื่อ 13 ตุลาคม พ.ศ. 2535 ปัจจุบันมีผู้อยู่อาศัยประมาณ 218+ ครอบครัว 766+ คน
7. ที่ธรณีสงฆ์แปลงรามอินทรา ซอยวัชรพล (ท่าแร้ง) มีเนื้อที่ จำนวน 25 ไร่ จัดสรรค์ให้ประชาชนได้อยู่อาศัย เรียก ชุมชนวัชรปราณี (ท่าแร้ง)  ถนนรามอินทรา ซอยวัชรพล (ห้าแยกวัชรพล) แขวงท่าแร้ง เขตบางเขน ทางวัดได้จัดสรรให้ประชาชนเข้าอยู่อาศัยเมื่อประมาณ พ.ศ. 2520? และได้รับการจดทะเบียนจัดตั้งเป็นชุมชนโดยสำนักพัฒนาชุมชน กรุงเทพมหานคร เมื่อวันที่ 3 มิถุนายน พ.ศ. 2539 ปัจจุบันมีผู้อยู่อาศัยประมาณ 225+ ครอบครัว 804+ คน
8. ที่ธรณีสงฆ์แปลงเรียบถนนเกษตร-นวมินทร์ แปลงถนนเกษตรศาสตร์-นวมินทร์ ประมาณ 65 ไร่ จำนวน 2 โฉนด คือ 1125 เนื้อที่ทั้งหมด 43 ไร่ 1 งาน 72 วา (ถูกเวนจำนวน 4 ไร่ 1 งาน 21.7 วา คงเหลือ 39 ไร่ 50.3 วา) และโฉนดเลขที่ 1126 จำนวน 27 ไร่  1 งาน 96 วา (ถูกเวนคืน 2 ไร่ 6.6 วา คงเหลือ 25 ไร่ 1 งาน 89.4 วา) ปัจจุบันให้เอกชนเช่า [บุญถาวร สาขาเกษตรนวมินทร์]
9. ที่ธรณีสงฆ์แปลง โฉนดเลขที่ ๘๗๓ เลขที่ดิน ๒๗ ตำบลวังทองหลาง (คลองจั่น) เขตบางกะปิ กรุงเทพมหานคร เนื้อที่ ๒๗ ไร่ ๒ งาน ๘๐ ตารางวา
ลำดับเจ้าอาวาส
เถราจารย์วัดบึงทองหลาง และเถราจารย์ชาววัดบึงทองหลาง
วัตถุมงคลของวัดบึงทองหลาง และหลวงปู่พัก ธมฺมทตฺโต
1. จัดสร้างวัตถุมงคลรุ่น พ.ศ. 2484-2485 หลวงปู่พัก ธมฺมทตฺโต
2. จัดสร้างวัตถุมงคล พ.ศ. 2497 หลวงปู่พัก ธมฺมทตฺโต
3. จัดสร้างวัตถุมงคล พ.ศ. 2501 หลวงปู่พัก ธมฺมทตฺโต
พระเจ้าราชวรวงศ์เธอ พระองค์เจ้าดวงประภา
พระเจ้าราชวรวงศ์เธอ พระองค์เจ้าดวงประภา (เดิม หม่อมเจ้าดวงประภา; 17 มกราคม พ.ศ. 2382 – 2 เมษายน พ.ศ. 2438) เป็นพระราชธิดาพระองค์ที่ 5 ในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดามาลัย ชาววังขนานพระนามลำลองว่า "พระองค์ตุ้ย" สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ทรงเรียกว่า "น้าตุ้ย"
พระประวัติ
พระเจ้าราชวรวงศ์เธอ พระองค์เจ้าดวงประภา เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดามาลัย เมื่อวันพฤหัสบดี เดือน 3 ขึ้น 2 ค่ำ ปีจอ สัมฤทธิศก จ.ศ. 1200 ตรงกับวันที่ 17 มกราคม พ.ศ. 2381 (ปัจจุบันคือ พ.ศ. 2482) มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสุดาสวรรค์
พระเจ้าราชวรวงศ์เธอ พระองค์เจ้าดวงประภา สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว เมื่อวันอังคาร เดือน 5 ขึ้น 8 ค่ำ ปีมะแม สัปตศก จ.ศ. 1257 ตรงกับวันที่ 2 เมษายน พ.ศ. 2438 สิริพระชันษา 56 ปี พระราชทานเพลิงพระศพ ณ พระเมรุวัดสระเกศราชวรมหาวิหาร เมื่อวันที่ 10 กุมภาพันธ์ พ.ศ. 2438 (ปัจจุบันคือ พ.ศ. 2439)
พระกรณียกิจ
ในรัชสมัยพระบาทสมเด็จพระจอมเกล้าเจ้าอยู่หัว ทรงเป็นประธานในการแจกเบี้ยหวัดฝ่ายในฝ่ายพระบวรราชวังและบังคับบัญชาการสิทธิ์ขาดมาจนตลอดรัชสมัย ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว เป็นผู้ดูแลรักษาและบังคับบัญชาราชการฝ่ายในในพระบวรราชวัง
ผู้สำเร็จราชการวังหน้า
เมื่อปี พ.ศ. 2429 เมื่อกรมพระราชวังบวรวิไชยชาญ ทิวงคตแล้ว พระบาทสมเด็จพระจุลจอมเกล้าเจ้าอยู่หัว ทรงสถาปนาสยามมกุฎราชกุมาร อย่างสมเด็จหน่อพระพุทธเจ้าตามราชประเพณีเดิม จึงประกาศพระราชกฤษฎีกาเลิกตำแหน่งพระมหาอุปราชฝ่ายหน้าแต่นั้นมา พระบาทสมเด็จพระจุลจอมเกล้าเจ้าอยู่หัวทรงพระราชดำริจะไม่ให้พระราชวังบวรสถานมงคลเป็นที่ร้าง จึงโปรดฯ ให้คงจัดรักษาเป็นพระราชวัง ให้มีเจ้าพนักงานรักษาหน้าที่อยู่อย่างเดิม ทรงมอบหมายการปกครองให้พระเจ้าราชวรวงศ์เธอ พระองค์เจ้าดวงประภา พระราชธิดาพระองค์ใหญ่ของพระบาทสมเด็จพระปิ่นเกล้าเจ้าอยู่หัว ทรงสำเร็จราชการฝ่ายในทั่วไป และโปรดฯ ให้เสด็จมาประทับที่พระที่นั่งสาโรชรัตนประพาส
เมื่อพระเจ้าราชวรวงศ์เธอ พระองค์เจ้าดวงประภา สิ้นพระชนม์ โปรดฯ ให้ พระเจ้าราชวรวงศ์เธอ พระองค์เจ้าสุดาสวรรค์ พระโสทรขนิษฐาในพระเจ้าราชวรวงศ์เธอ พระองค์เจ้าดวงประภา ทรงสำเร็จราชการฝ่ายในวังหน้าต่อมา เหมือนอย่างพระเจ้าราชวรวงศ์เธอ พระองค์เจ้าดวงประภา และโปรดฯ ให้พระเจ้าราชวรวงศ์เธอ พระองค์เจ้าวงจันทร์ พระโสทรกนิษฐภคินีในกรมพระราชวังบวรวิไชยชาญเสด็จขึ้นมาประทับที่พระที่นั่งบวรบริวัติมาจนตลอดรัชสมัย
เซบัสทีอัน ควทซ์
ในการเลือกตั้งสภานิติบัญญัติแห่งชาติ พ.ศ. 2560 พรรคประชาชนออสเตรียชนะการเลือกตั้ง
สาธารณรัฐโดมินิกันในพาราลิมปิกฤดูร้อน 2012
สาธารณรัฐโดมินิกัน เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติสาธารณรัฐโดมินิกันเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
กรีฑา
ผลการแข่งขันดังนี้ :
พิกซาร์
พิกซาร์แอนิเมชันสตูดิโอส์ (Pixar Animation Studios) หรือเรียกกันทั่วไปว่า พิกซาร์ เป็นสตูดิโอคอมพิวเตอร์แอนิเมชันอเมริกัน เป็นที่รู้จักจากภาพยนตร์คอมพิวเตอร์แอนิเมชันที่ประสบความสำเร็จทั้งในด้านคำวิจารณ์และในเชิงพาณิชย์ ตั้งอยู่ที่เมือง เอเมอรีวิลล์, รัฐแคลิฟอร์เนีย และเป็นบริษัทย่อยของ วอลต์ดิสนีย์สตูดิโอส์ ที่เป็นเจ้าของโดย บริษัทเดอะวอลต์ดิสนีย์ รา่วี่
พิกซาร์เริ่มต้นในปี ค.ศ. 1979 โดยเป็นส่วนหนึ่งของแผนกคอมพิวเตอร์ของลูคัสฟิล์มซึ่งเป็นที่รู้จักในชื่อ กราฟิกกรุป ก่อนจะแยกตัวออกมาก่อตั้งเป็นบริษัทในปี ค.ศ. 1986 ด้วยการระดมทุนจาก สตีฟ จอบส์ ผู้ร่วมก่อตั้งของแอปเปิล ซึ่งกลายเป็นผู้ถือหุ้นรายใหญ่ ดิสนีย์ซื้อพิกซาร์ในปี ค.ศ. 2006 ด้วยมูลค่ามากกว่า 7.4 พันล้านดอลลาร์สหรัฐ โดยแปลงหุ้นของพิกซาร์แต่ละหุ้นเป็น 2.3 หุ้นของหุ้นดิสนีย์ พิกซาร์เป็นที่รู้จักกันอย่างดีจากภาพยนตร์ของสตูดิโอที่ใช้เทคโนโลยี เรนเดอร์แมน เอพีไอสร้างภาพกราฟิกส์ระดับมาตรฐานอุตสาหกรรมของบริษัทเอง ลักโซจูเนียร์ โคมไฟจากภาพยนตร์สั้นชื่อเดียวกันในปี ค.ศ. 1986 เป็นตัวนำโชคของสตูดิโอ
พิกซาร์ได้สร้างภาพยนตร์แอนิเมชันแล้วทั้งหมด 24 เรื่อง โดยเริ่มต้นจาก ทอย สตอรี่ (1995) ซึ่งเป็นภาพยนตร์คอมพิวเตอร์แอนิเมชันขนาดยาวเรื่องแรก ภาพยนตร์เรื่องล่าสุดคือ ลูก้า (2021) ภาพยนตร์ทุกเรื่องได้การจัดอันดับอย่างน้อย "A−" โดยซีนะมาสกอร์ ซึ่งบ่งบอกถึงการตอบรับที่ดีจากผู้ชม นอกเหนือจากภาพยนตร์ อัศจรรย์วิญญาณอลเวง (2020) และ ลูก้า ที่ไม่ได้ฉายในโรงภาพยนตร์ แต่ฉายใน ดิสนีย์+ แทน สตูดิโอยังสร้างภาพยนตร์สั้นอีกหลายเรื่อง ณ เดือนกรกฎาคม ค.ศ. 2019 ภาพยนตร์ของสตูดิโอทำเงินมากกว่า 14 พันล้านดอลลาร์สหรัฐ ในบ็อกซ์ออฟฟิศทั่วโลก โดยทำเงินทั่วโลกเฉลี่ยประมาณ 611 ล้านดอลลาร์สหรัฐต่อภาพยนตร์ ทอย สตอรี่ 3 (2010), ผจญภัยดอรี่ขี้ลืม (2016), รวมเหล่ายอดคนพิทักษ์โลก 2 (2018) และ ทอย สตอรี่ 4 (2019) เป็นหนึ่งในห้าสิบภาพยนตร์ที่ทำเงินสูงสุดตลอดกาล โดย รวมเหล่ายอดคนพิทักษ์โลก 2 เป็นภาพยนตร์แอนิเมชันที่ทำเงินสูงสุดเป็นอันดับสี่ตลอดกาล โดยทำเงิน 1.2 พันล้านดอลลาร์สหรัฐ ขณะที่อีกสามเรื่องก็ทำเงินมากกว่า 1 พันล้านดอลลาร์สหรัฐ ยิ่งไปกว่านั้นภาพยนตร์สิบห้าเรื่องของพิกซาร์ยังอยู่ในห้าสิบภาพยนตร์แอนิเมชันที่ทำเงินสูงสุดตลอดกาล
เมื่อวันที่ 6 กันยายน ค.ศ. 2009 ผู้บริหารของพิกซาร์ จอห์น แลสซีเตอร์, แบรด เบิร์ด, พีต ดอกเตอร์, แอนดรูว์ สแตนตันและลี อุนคริช ได้รับรางวัลรางวัลสิงโตทองคำ สาขารางวัลความสำเร็จในชีวิต ในงานเทศกาลภาพยนตร์เวนิส โดย จอร์จ ลูคัส ผู้ก่อตั้งลูคัสฟิล์ม เป็นผู้มอบรางวัล
คัด (หมวก)
คัด (갓) คือหมวกแบบโบราณประเภทหนึ่งของเกาหลีซึ่งได้อิทธิพลมาจากจีน สวมโดยผู้ชายพร้อมกับชุดฮันบก (เครื่องแต่งกายสมัยโบราณของเกาหลี) ในสมัยโชซ็อน คัดทำจากขนหางม้าพร้อมด้วยโครงไม้ไผ่และบางส่วนมีสีดำแต่โปร่งแสง
คัดส่วนมากจะเป็นทรงกระบอก มีปีกกว้างทำจากโครงไม้ไผ่ มีเพียงชายชั้นสูงในช่วงปลายคริสต์ศตวรรษที่ 19 เท่านั้นที่สามารถสวมคัดซึ่งแสดงสถานะทางสังคมและป้องกันผมมัดจุกแบบ ซังทู (상투) ของพวกเขา
ในสมัยโชซ็อน คัดสีดำหรือ ฮึงนิบ (흑립) ถูกสงวนสิทธิ์ที่จะสวมใส่ให้แก่ชายที่ผ่านการสอบคัดเลือกขุนนางหรือควากอ สามัญชนนิยมสวมหมวกแบบที่เรียกว่า แพแร็งอี (패랭이) ซึ่งสานขึ้นจากไม้ไผ่
วัดคุ้งตำหนัก
วัดคุ้งตำหนัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตะบูน อำเภอบ้านแหลม จังหวัดเพชรบุรี
ในพระราชพงศาวดารกล่าวถึงการเสด็จมาตกปลาทะเลของสมเด็จพระสรรเพชญ์ที่ 8 (พระเจ้าเสือ) ในสมัยอยุธยาตอนปลายและประทับแรมอยู่ ณ วัดคุ้งตำหนัก ยังปรากฏหลักฐานในนิราศเมืองเพชรของสุนทรภู่ที่กล่าวไว้ว่า
อย่างไรก็ตามในปัจจุบันไม่ปรากฏร่องรอยของพระตำหนักดังกล่าว สำนักงานพระพุทธศาสนาแห่งชาติระบุว่าวัดคุ้งตำหนักตั้งวัดเมื่อ พ.ศ. 2441 ได้รับพระราชทานวิสุงคามสีมาเมื่อ พ.ศ. 2466
วัดมีอุโบสถเก่าแก่ สันนิษฐานว่าคงสร้างขึ้นในสมัยอยุธยาตอนปลาย สร้างขึ้นด้วยไม้สักทั้งหลัง ภายในประดิษฐานพระประธาน สร้างมาจากไม้ทองหลาง วัดคุ้งตำหนักตั้งอยู่ในชุมชนชาวมอญที่อพยพจากหงสาวดีในสมัยกรุงรัตนโกสินทร์ตอนต้น ตรงกับแผ่นดินของสมเด็จพระพุทธเลิศหล้านภาลัย มีเจดีย์รูปแบบเจดีย์ชเวดากอง
ญะมาอะห์ อิสลามียะห์
ญะมาอะห์ อิสลามียะห์ (الجماعة الإسلامية, al-Jamāʿah al-Islāmiyyah&hairsp; แปลว่า กลุ่มอิสลาม) หรือกลุ่ม JI เป็นกลุ่มก่อการร้ายในเอเชียตะวันออกเฉียงใต้ คาดว่าก่อตั้งขึ้นเมื่อ พ.ศ. 2533 การมีอยู่ขององค์กรนี้ยังไม่แน่ชัด แต่ก็มีนักวิชาการเชื่อว่ามีศูนย์กลางอยู่ในอินโดนีเซีย เป้าหมายหลักขององค์กรคือการก่อตั้งรัฐอิสลามในเอเชียตะวันออกเฉียงใต้โดยครอบคลุมพื้นที่ของมาเลเซีย อินโดนีเซีย ภาคใต้ของฟิลิปปินส์ และจังหวัดชายแดนภาคใต้ของไทย เครือข่ายของเจไอเชื่อมโยงกับอัลกออิดะฮ์ แนวร่วมปลดปล่อยอิสลามโมโร และกลุ่มกัมปูลัน มุญาฮืดีนในมาเลเซีย
ประวัติ
กลุ่มเจไอมีวิวัฒนาการมาจากกลุ่มดารุลอิสลามในอินโดนีเซียซึ่งต้องการสถาปนารัฐอิสลามในช่วงหลังสงครามโลกครั้งที่ 2 โดยมี เซกามัดยี มาริดจัน กาโตสุวิรโจเป็นผู้นำในขณะนั้น อย่างไรก็ตามกลุ่มชาตินิยมของซูการ์โนเป็นกลุ่มที่ได้ก่อตั้งประเทศอินโดนีเซียสำเร็จ กลุ่มดารุลอิสลามเป็นฝ่ายพ่ายแพ้และถูกฝ่ายรัฐบาลปราบปราม
กลุ่มดารุลอิสลามยังคงเคลื่อนไหวก่อความไม่สงบในหลายพื้นที่ระหว่าง พ.ศ. 2501 – 2512 โดยเขตพื้นที่หลักเป็นบริเวณอาณาจักรมัชปาหิตเดิมคือเกาะชวาตอนกลางและตะวันตกรวมทั้งสุมาตราตอนล่างและเกาะซูลาเวซี
อับดุลลา อาหมัด ซุงกาและเพื่อนของเขาคือ นายอาบู บาการ์ บาชีร์ (أَبُو بَكْر بَاعَشِير&hairsp;) เป็นผู้เลื่อมใสแนวคิดดารุลอิสลามและเป็นผู้ก่อตั้งขบวนการเจไอในเวลาต่อมา ทั้งคู่ได้ตั้งโรงเรียนสอนศาสนาอิสลามขึ้นเมื่อ พ.ศ. 2514 และได้ตั้งเครือข่ายเยาวชนขึ้นดำเนินการ จนกระทั่งเกิดเหตุระเบิดที่เมืองตันหยงปริอ็อกเมื่อ พ.ศ. 2527 ที่ทั้งคู่อยู่เบื้องหลัง ทั้งซุงกาและบาชีร์หนีไปมาเลเซียเมื่อ พ.ศ. 2528 และได้ตั้งขบวนการเจไอเต็มรูปแบบขึ้นที่นี่
เริ่มแรกทั้งคู่เปิดโรงเรียนสอนศาสนาชื่ออัลตาบิยะห์ ลุกมานุลอาดัมในรัฐยะโฮร์เพื่อเป็นศูนย์บัญชาการ ซุงกาเปลี่ยนชื่อเป็นอับดุล ฮาลิม ส่วนบาชีร์เปลี่ยนชื่อเป็นอับดุล ซามัด โดยมีกลุ่มมวลชนเป็นแรงงานชาวอินโดนีเซียและชาวมาเลเซียบางส่วน โรงเรียนนี้เป็นสถานที่ฝึกและคัดเลือกเยาวชนไปฝึกวิชาทหารที่เมืองการาจี ประเทศปากีสถาน รวมทั้งเข้ารบในสมรภูมิจริงในอัฟกานิสถาน
เมื่อยุคของรัฐบาลซูฮาร์โตสิ้นสุดลงใน พ.ศ. 2541 ซุงกาและบาชีร์เดินทางกลับอินโดนีเซีย ซุงกาถึงแก่กรรมแล้วด้วยโรคชราส่วนบาชีร์ยังเป็นผู้นำทางจิตวิญญาณต่อไป
จุดมุ่งหมาย
ขบวนการเจไอต้องการให้มีการบังคับใช้กฎหมายอิสลาม (ชาริอะห์) เป็นกฎหมายประจำรัฐ และตั้งรัฐอิสลามบริสุทธิ์ที่เรียกว่า “ดอเลาะ อิสลามิยาห์ นุสันตารา” โดยมีกลยุทธที่สำคัญคือ พลังศรัทธา พลังภราดรภาพ และพลังการทหาร
การบังคับบัญชา
นายอาบู บาการ์ บาชีร์ ครูสอนศาสนาชาวอินโดนีเซีย (อพยพมาจากเยเมน) คือบุคคลที่เชื่อว่าเป็นผู้นำทางศาสนาของกลุ่มญะมาอะห์ อิสลามียะห์ หรือ เจมาห์ อิสลามิยาห์ แต่ก็มีผู้เชี่ยวชาญบางคนเห็นว่า นายบาชีร์ก็ดำรงฐานเป็นแกนนำด้านการปฏิบัติการเช่นเดียวกัน นายบาชีร์เข้าร่วมกับกลุ่มดารุล อิสลาม ในช่วงคริสต์ทศวรรษ 1970 และถูกทางการอินโดนีเซียจับกุมไปขังเนื่องจากการเคลื่อนไหวทางศาสนา แต่ได้รับการปล่อยตัวออกมาระยะหนึ่ง และได้หลบหนีไปยังประเทศมาเลเซียเมื่อปี พ.ศ. 2528 หลังจากที่ศาลอินโดนีเซียมีคำสั่งให้จับกุมตัวนายบาชีร์ไปคุมขังอีกครั้งหนึ่ง ระหว่างที่พำนักอยู่ในมาเลเซีย นายบาชีร์ได้รวบรวมอาสาสมัครเพื่อไปร่วมทำสงครามต่อต้านกองทัพรัสเซียที่บุกยึดประเทศอัฟกานิสถาน โดยได้รับเงินสนับสนุนจากซาอุดีอาระเบีย ขณะเดียวกันนายบาชีร์ก็ยังคงติดต่อกับพวกพ้องที่มีแนวคิดเดียวกันในอินโดนีเซียอย่างสม่ำเสมอ
หลังจากที่ระบอบเผด็จการของอดีตประธานาธิบดีซูฮาร์โต้ยุติลงเมื่อปี พ.ศ. 2541 นายบาชีร์ เดินทางกลับไปยังประเทศอินโดนีเซีย และเปิดโรงเรียนสอนศาสนาขึ้นที่เมืองโซโล บนเกาะชวา ซึ่งประชาชนส่วนใหญ่บนเกาะนี้ เป็นชาวมุสลิม พร้อมก้าวขึ้นดำรงตำแหน่งประธานสภานักรบมุสลิมแห่งอินโดนีเซีย (Majelis Mujahidin Indonesia&hairsp;) ซึ่งเป็นแกนนำเครือข่ายนักรบมุสลิมในอินโดนีเซีย
นายบาชีร์ปฏิเสธว่าไม่มีส่วนเกี่ยวข้องกับการก่อการร้าย และหลังจากเกิดเหตุลอบวางระเบิดที่เกาะบาหลี เมื่อเดือน ตุลาคม พ.ศ. 2545 ทางการอินโดนีเซีย ได้เรียกตัวนายบาชีร์มาให้ปากคำเกี่ยวกับกรณีการลอบโจมตีที่เคยเกิดขึ้นหลายครั้งก่อนหน้านั้น ปัจจุบันนายบาชีร์ถูกดำเนินคดีในข้อหากบฏต่อแผ่นดิน โดยมีสาเหตุมาจากพฤติกรรมและความเกี่ยวพันกับการก่อการร้ายที่เคยเกิดขึ้นในอดีต
ในขบวนการกลุ่มแกนนำมีความรับผิดชอบต่าง ๆ กัน ผู้นำสูงสุดเรียกว่าเอมีร์ รองลงไปคือสภาผู้นำ (มากาซ) และสภาที่ปรึกษา (ซูเราะห์) จากนั้นจึงแบ่งไปสู่ระดับภาค (มันติกิ) แต่ละภาคมีการบังคับบัญชาในระดับกองพัน (ซาลาล), หมวด (เกอดาซ) และหมู่ (เฟียซ) โดยแบ่งออกเป็นสี่ภาคด้วยกันคือ
ในแต่ละภูมิภาค มีหน่วยงานหลักห้าฝ่ายคือ
ปฏิบัติการ
กลุ่มเจไอออกมาประกาศความรับผิดชอบการลอบวางระเบิดโรงแรมเจ ดับเบิลยู แมริออต ในกรุงจาการ์ตา ประเทศอินโดนีเซีย เมื่อ 5 สิงหาคม พ.ศ. 2543 และคาดว่าอยู่เบื้องหลังการวางระเบิดในสถานบันเทิงที่เกาะบาหลีเมื่อ 12 ตุลาคม พ.ศ. 2545 ในเดือนมิถุนายน พ.ศ. 2546 เจ้าหน้าที่ไทยจับกุมตัวนายฮัมบาลีที่เป็นแกนนำของกลุ่มเจไอ และคาดว่ามีส่วนพัวพันการลอบวางระเบิดในอินโดนีเซียและฟิลิปปินส์หลายครั้ง
พื้นที่ปฏิบัติการของกลุ่มเจไอ อยู่ทั่วภูมิภาคเอเชียตะวันออกเฉียงใต้ ทั้งในอินโดนีเซีย, มาเลเซีย, สิงคโปร์ และอาจจะเคลื่อนไหวอยู่ในฟิลิปปินส์ และไทย โดยเฉพาะพื้นที่ที่อำนาจของรัฐบาลเข้าไปไม่ถึง, พื้นที่ที่ขาดแคลนเจ้าหน้าที่บ้านเมือง หรือมีการทุจริตคอร์รัปชั่นในหมู่เจ้าหน้าที่ และพื้นที่ติดทะเลที่มีเขตน่านน้ำที่เปิดกว้างของหลายประเทศ ทำให้กลุ่มเจไออาศัยข้อจำกัดเหล่านี้ เป็นช่องทางในการปฏิบัติการในหลายประเทศได้โดยสะดวก
ญะมาอะห์ อิสลามียะห์ ในความเป็นกลุ่ม หรือสมาชิกเพียงบางคน น่าจะเกี่ยวข้องกับเหตุก่อการร้ายหลายครั้ง ประกอบด้วย:
ธนาคารพัฒนาวิสาหกิจขนาดกลางและขนาดย่อมแห่งประเทศไทย
ธนาคารพัฒนาวิสาหกิจขนาดกลางและขนาดย่อมแห่งประเทศไทย เป็นสถาบันการเงินของรัฐ สังกัดกระทรวงการคลัง และ กระทรวงอุตสาหกรรม มีวัตถุประสงค์ในการให้บริการทางการเงินกับผู้ประกอบการไทยรายเล็ก ในด้านสินเชื่อหรือการร่วมลงทุน เพื่อเพิ่มโอกาสการเข้าถึงแหล่งเงินทุนแก่ผู้ประกอบการขนาดเล็ก ที่ไม่ได้รับบริการจากระบบสถาบันการเงินเชิงพาณิชย์
ประวัติ
พ.ศ. 2507 – 2534 สำนักงานธนกิจอุตสาหกรรมขนาดย่อม ในปี พ.ศ. 2506 คณะรัฐมนตรีมีมติเห็นชอบกับโครงการเงินกู้เพื่อส่งเสริมอุตสาหกรรมขนาดย่อม ซึ่งเป็นโครงการที่บรรจุอยู่ใน แผนพัฒนาเศรษฐกิจและสังคมแห่งชาติ ฉบับที่ 1 และได้ดำเนินการจัดตั้งเป็น “สำนักงานเงินกู้เพื่อส่งเสริมอุตสาหกรรมขนาดย่อม” (สกอ.) ในเดือนมีนาคม 2507 ภายใต้การกำกับดูแลของกรมส่งเสริมอุตสาหกรรม กระทรวงอุตสาหกรรม เพื่อทำหน้าที่ให้การสนับสนุนทางการเงินแก่ธุรกิจอุตสาหกรรมขนาดย่อม และได้เปลี่ยนชื่อเป็น “สำนักงานธนกิจอุตสาหกรรมขนาดย่อม” (สธอ.) แต่เนื่องจาก สธอ. มีฐานะเป็นหน่วยงานราชการ ในการดำเนินงานจึงมีข้อจำกัดในเรื่องแหล่งเงินทุนที่จะต้องอาศัยจากงบประมาณแผ่นดินเพียงแหล่งเดียว การอำนวยสินเชื่อต่าง ๆ ถือหลักปฏิบัติเช่นเดียวกับหน่วยงานราชการทั่วไป ทำให้ขาดความคล่องตัวในการดำเนินงาน
พ.ศ. 2534 – 2545  บริษัทเงินทุนอุตสาหกรรมขนาดย่อม เนื่องจากสถานภาพของ สธอ. มีข้อจำกัดในการระดมทุนและการให้บริการทางการเงิน กระทรวงอุตสาหกรรมและกระทรวงการคลัง จึงยกระดับสถานะเป็น “บรรษัทเงินทุนอุตสาหกรรมขนาดย่อม” (บอย.) เพื่อทำให้มีสถานะเป็นนิติบุคคลตามกฎหมายแพ่งและพาณิชย์ มีทุนจดทะเบียนเริ่มแรก 300 ล้านบาท และในปี พ.ศ. 2543 กระทรวงการคลังได้เพิ่มทุนให้กับบอย. อีกจำนวน 2,500 ล้านบาท พ.ศ. 2534 ยกระดับเป็น บอย. โดยมีทุนจดทะเบียน 300 ล้านบาท พ.ศ. 2543 กระทรวงการคลังเพิ่มทุนจำนวน 2,500 ล้านบาท ทำให้ทุนเรือนหุ้นเพิ่มขึ้นเป็น 2,800 ล้านบาท แต่ในปี พ.ศ. 2540 ซึ่งเกิดวิกฤตค่าเงิน ได้ก่อให้เกิดผลกระทบอย่างรุนแรงต่อภาคธุรกิจต่าง ๆ โดยเฉพาะวิสาหกิจขนาดกลางและขนาดย่อม ที่ประสบปัญหาขาดสภาพคล่องทางการเงิน จนกระทั่งกลายเป็นลูกหนี้ที่ไม่ก่อให้เกิดรายได้ กระทรวงอุตสาหกรรมจึงได้เสนอแนวคิดในการยกระดับเป็นธนาคาร โดยร่วมพิจารณาหารือกับกระทรวงการคลัง  ให้เป็นสถาบันการเงินหลักเพื่อการพัฒนา SMEs
พ.ศ. 2545 – ปัจจุบัน ธนาคารพัฒนาวิสาหกิจขนาดกลางและขนาดย่อมแห่งประเทศไทย ปัจจุบันในปี พ.ศ. 2544  รัฐบาลมีความเห็นชอบให้เพิ่มบทบาทและขยายขอบเขตการดำเนินการของ บอย. โดยการจัดตั้งเป็น “ธนาคารพัฒนาวิสาหกิจขนาดกลางและขนาดย่อมแห่งประเทศไทย” (ธพว.) ซึ่งกระทรวงอุตสาหกรรมและกระทรวงการคลังได้ร่วมกันยกร่าง พระราชบัญญัติธนาคารพัฒนาวิสาหกิจขนาดกลางและขนาดย่อมแห่งประเทศไทย พ.ศ. 2545 โดยมีผลบังคับใช้เมื่อวันที่ 20 ธันวาคม 2545 จึงถือวันดังกล่าวเป็นวันสถาปนาก่อตั้ง ธพว. พร้อมกันนี้กระทรวงการคลังยังได้เพิ่มทุนอีกจำนวน 11,955 ล้านบาท ในช่วง พ.ศ. 2547-2559 ทำให้ปัจจุบัน ธพว. มีทุนเรือนหุ้นทั้งสิ้น 20,006.63 ล้านบาท โดยมีส่วนต่ำกว่ามูลค่าหุ้นสามัญ 5,251.63 ล้านบาท พ.ศ. 2547 กระทรวงการคลังเพิ่มทุน จำนวน 2,000 ล้านบาท ทำให้ทุนเรือนหุ้นเพิ่มขึ้นเป็น  4,800 ล้านบาท พ.ศ. 2548  กระทรวงการคลังเพิ่มทุน จำนวน 2,500 ล้านบาท ทำให้ทุนเรือนหุ้นเพิ่มขึ้นเป็น 7,300 ล้านบาท พ.ศ. 2550  กระทรวงการคลังเพิ่มทุน จำนวน 1,200 ล้านบาท ทำให้ทุนเรือนหุ้นเพิ่มขึ้นเป็น  8,500 ล้านบาท พ.ศ. 2551 กระทรวงการคลังเพิ่มทุน จำนวน 600 ล้านบาท ทำให้ทุนเรือนหุ้นเพิ่มขึ้นเป็น 9,100 ล้านบาท พ.ศ. 2552 กระทรวงการคลังเพิ่มทุน จำนวน 2,500 ล้านบาท ทำให้ทุนเรือนหุ้นเพิ่มขึ้นเป็น 11,600 ล้านบาท พ.ศ. 2555 กระทรวงการคลังเพิ่มทุน จำนวน 600 ล้านบาท ทำให้ทุนเรือนหุ้นเพิ่มขึ้นเป็น 12,200 ล้านบาท พ.ศ. 2556 กระทรวงการคลังเพิ่มทุน จำนวน 555 ล้านบาท ทำให้ทุนเรือนหุ้นเพิ่มขึ้นเป็น 12,755 ล้านบาท พ.ศ. 2558 กระทรวงการคลังเพิ่มทุน จำนวน 1,000 ล้านบาท ทำให้ทุนเรือนหุ้นเพิ่มขึ้นเป็น 16,380.82 ล้านบาท โดยมีส่วนต่ำกว่ามูลค่าหุ้นสามัญ 2,625.82 ล้านบาท พ.ศ. 2559 กระทรวงการคลังเพิ่มทุน จำนวน 1,000 ล้านบาท ทำให้ทุนเรือนหุ้นเพิ่มขึ้นเป็น 20,006.63 ล้านบาท โดยมีส่วนต่ำกว่ามูลค่าหุ้นสามัญ 5,251.63 ล้านบาท
การดำเนินงาน
บริษัท ฟิทช์ เรทติ้งส์   ประกาศอันดับเครดิตภายในประเทศระยะยาวของ ธพว. ให้อยู่อันดับเครดิตที่ “AAA(tha)” แนวโน้มอันดับเครดิตมีเสถียรภาพ ซึ่งนับเป็นอันดับเครดิตสูงที่สุดสำหรับอันดับเครดิตภายในประเทศ  และอันดับเครดิตภายในประเทศระยะสั้นคงอันดับที่ “F1+(tha)” สะท้อนมุมมองของฟิทช์ ว่า ธพว.มีบทบาทสำคัญในเชิงนโยบายต่อรัฐบาลตามที่ได้มีการกำหนดไว้ ในพระราชบัญญัติจัดตั้งธนาคารตามกฎหมายให้เป็นสถาบันการเงินเฉพาะกิจเพื่อการพัฒนาเอสเอ็มอี อีกทั้ง มีความเป็นไปได้สูงที่รัฐบาลไทยจะให้การสนับสนุนแก่ ธพว. ในกรณีที่มีความจำเป็น
อีกทั้ง ธพว. สามารถปรับปรุงการทำงาน จนออกจากแผนฟื้นฟูกิจการสำเร็จแล้ว โดยอัตราส่วนทางการเงินของธนาคารได้ปรับตัวดีขึ้น เช่น คุณภาพสินทรัพย์ สภาพคล่อง และฐานะเงินกองทุน เป็นต้น
การออกจากแผนฟื้นฟูกิจการ
ประชุมคณะกรรมการนโยบายรัฐวิสาหกิจ (คนร.) เมื่อวันที่ 19 มกราคม 2561 เห็นชอบให้ ธพว.ออกจากแผนการแก้ไขปัญหาองค์กรหรือแผนฟื้นฟู เนื่องจากว่าตลอดระยะเวลา 3 ปี ที่ผ่านมาการแก้ปัญหาองค์กรดีขึ้นอย่างต่อเนื่อง ในทั้ง 6 ด้าน ได้แก่
พารัลแลกซ์
พารัลแลกซ์ (Parallax) คือลักษณะการเปลี่ยนแปลงตำแหน่งปรากฏ หรือความแตกต่างของตำแหน่งของวัตถุเมื่อมองผ่านมุมมองที่แตกต่างกัน สามารถวัดได้จากมุมของความเอียงระหว่างเส้นสังเกตทั้งสองเส้น คำนี้มีที่มาจากภาษากรีก παράλλαξις (parallaxis) หมายถึง "การเปลี่ยนแปลง"
วัตถุที่อยู่ใกล้ผู้สังเกตจะมีพารัลแลกซ์มากกว่าวัตถุที่อยู่ไกล พารัลแลกซ์จึงสามารถใช้ในการประเมินระยะห่างได้ด้วย ในทางดาราศาสตร์ พารัลแลกซ์เป็นกระบวนการทางตรงทางเดียวที่สามารถใช้ในการประเมินระยะห่างของวัตถุ (คือดาวฤกษ์) ที่อยู่พ้นออกไปจากระบบสุริยะได้ ดาวเทียมฮิปปาร์คอสได้ใช้เทคนิคนี้ในการสังเกตการณ์ดาวฤกษ์ใกล้เคียงแล้วกว่า 100,000 ดวง นี่เป็นวิธีพื้นฐานในการตรวจวัดวัตถุห่างไกลในทางดาราศาสตร์ด้วยเครื่องมือที่เรียกว่า บันไดระยะห่างของจักรวาล
ปรากฏการณ์พารัลแลกซ์ทำให้เกิดผลข้างเคียงต่อเครื่องมือสังเกตการณ์เชิงแสงหลายชนิด เช่น กล้องส่องทางไกล กล้องจุลทรรศน์ และกล้องแบบสะท้อนสองเลนส์ที่มองวัตถุจากมุมมองที่แตกต่างกันเล็กน้อย สัตว์หลายชนิดรวมถึงมนุษย์ มีตา 2 ตาที่เหลื่อมมุมสังเกตการณ์กันเล็กน้อย เพื่อให้สามารถใช้ปรากฏการณ์พารัลแลกซ์ในการประเมินความลึกของภาพได้ กระบวนการเช่นนี้เรียกชื่อว่า stereopsis
ภาษาอัสสัม
อัสสัม (অসমীয়া โอสัมมิยะ; Assamese Language) เป็นภาษาที่พูดโดยชาวพื้นเมืองในรัฐอัสสัม มีผู้พูดภาษานี้ในรัฐอรุณาจัลประเทศ และรัฐทางตะวันออกเฉียงเหนืออื่นๆของอินเดีย รวมทั้งในประเทศภูฏานและบังกลาเทศด้วย จัดเป็นภาษากลุ่มอินโด-ยุโรเปียนตะวันออก คำว่าอัสสัมเป็นภาษาอังกฤษหมายถึงกลุ่มชนที่อยู่ในหุบเขาพรหมบุตร แต่พวกเขาเรียกตัวเองว่า อาหม และเรียกภาษาของเขาว่า อาหมมิยา
วันการศึกษาสากล
วันการศึกษาสากล (International Day of Education) ตรงกับวันที่ 24 มกราคมของทุกปีเพื่อระลึกถึงความสำคัญของการศึกษา เมื่อวันที่ 3 ธันวาคม พ.ศ. 2561 สมัชชาใหญ่แห่งสหประชาชาติ ได้มีมติให้วันที่ 24 มกราคมของทุกปี เป็น International Day of Education เพื่อฉลองบทบาทของการศึกษาในการทำให้เกิดสันติภาพสากลและการพัฒนาที่ยั่งยืน
เคลลี โรว์แลนด์
เคเลนเดรีย ทรีน โรว์แลนด์ (Kelendria Trene Rowland) เกิดเมื่อวันที่ 11 กุมภาพันธ์ ค.ศ. 1981 เป็นนักร้องแนวอาร์แอนด์บีชาวอเมริกัน นักเขียนเพลง นักเต้น และนักแสดง เป็นสมาชิกวงอาร์แอนด์บีที่มีชื่อเสียง วงเดสทินีส์ไชลด์
เธอได้มีผลงานเดี่ยวชุดแรก “Simply Deep” ที่มียอดขายกว่า 2.5 ล้านก๊อปปี้ และมีเพลงดังอย่าง “Dilemma” ที่เธอร้องคู่กับ Nelly จนกลายเป็นเพลงฮิตอันดับ 1 ในชาร์ทบิลบอร์ด 10 สัปดาห์ซ้อน และยังคว้ารางวัลแกรมมีมาครองได้อีกด้วย นอกจากนี้เคลลี ยังเคยเดินทางมาเป็นพิธีกรในงานประกาศรางวัลเอ็มทีวี เอเชีย อวอร์ดส 2006 ที่กรุงเทพ คู่กับหวังลี่หง นักร้องจากไต้หวันอีกด้วย
ผลงานเดี่ยวชุดที่ 2 “Ms. Kelly” (มิส เคลลี่)ในอัลบั้มนี้เคลลีได้ร่วมงานกับศิลปิน, ทีมงานนักแต่งเพลงและโปรดิวเซอร์ระดับซุปเปอร์สตาร์มากมาย อาทิเช่น Polow Da Don (ผู้อยู่เบื้องหลังความสำเร็จของเพลง “London Bridge” ของ เฟอร์กี้), Sean Garrett (จากซิงเกิ้ลฮิต “Ring The Alarm” ของ บียอนเซ่ และ “Yeah” ของอัชเชอร์), Scott Storch (ที่เคยร่วมงานกับ บียอนเซ่, คริสติน่า อากีเลร่า และ 50 เซ็นต์), Rockwilder (ที่เคยร่วมงานกับเดสทินีส์ไชลด์, เจย์-ซี, มิสซี เอลเลียต) และ Billy Mann (ที่เคยร่วมงานกับสติง, เซลีน ดิออน, ริคกี้ มาร์ติน) โดยซิงเกิ้ลแรกในอัลบั้มนี้ได้แก่ “Like This” ที่ได้แขกรับเชิญอย่าง Eve ร่วมเติมสีสันให้กับเพลงนี้อีกด้วย และในปี 2010 ได้ร่วมงานกับ David Guetta ดีเจและโปรดิวเซอร์ชื่อดัง ผลิตเพลง When Love Take Over ออกมายอดดาวโหลดมากกว่า 10 ล้านดาวโหลด และต่อมาในปี 2011 ได้ปล่อยอัลบั้มใหม่ชุดที่ 3 "Here I Am" ด้วยเพลงเปิดตัว "Motivation" ซึ่งได้ แรบเปอร์ชื่อดังอย่าง Lil Wayne มาสร้างสีสันในเพลงนี้ด้วย และผลงานชุดนี้ เป็นการร่วมงานกันกับ ต้นสังกัดใหม่ UMG Record ภายใต้ Universal Music America และได้ร่วมงานกับโปรดิวเซอร์ชื่อดัง อาทิ Rodney Jerkins, Guetta, Jim Jonsin, Hit-boy, RedOne และ The Runners ซึ่งเพลง Motivation นั้นได้ไต่อันดับใน Billboard Top 100 ด้วย
มิถุนายน 2014 บียอนเซ่และเคลลี โรว์แลนด์ ได้ร่วมงานกับ มิเชลล์ วิลเลียมส์ เพื่อนร่วมวงเดสทินีส์ไชลด์อีกครั้ง ในซิงเกิ้ล Say Yes เป็นซิงเกิลของมิเชลล์ ภายใต้ค่ายเพลงอิสระ เอ็นเตอร์เทนเมนต์วัน (อีวัน)
แหล่งข้อมูลอื่น
1981
คริสเตอะ
คริสเตอะ (crista; ; พหูพจน์: คริสเต cristae; คนไทยบ้างอ่านว่า คริสตี) หรือชื่อในภาษาไทย สัน หรือ หงอน เป็นการพับในเยื่อหุ้มชั้นในของไมโทคอนเดรียน รากศัพท์นั้นมาจากภาษาละตินที่แปลว่ารอยพับ (crest) หรือขนนกปักหมวก (plume) เป็นสิ่งที่ทำให้เยื่อหุ้มชั้นในนี้มีลักษณะเฉพาะตัวที่เป็นรูปทรงย่น ซึ่งช่วยเพิ่มพื้นที่ผิวให้กับปฏิกิริยาเคมีที่จะดำเนินภายใน คริสเตนั้นมีส่วนช่วยในการหายใจระดับเซลล์แบบเอรอบิก เพราะไมโทคอนเดรียนนั้นจำเป็นต้องใช้ออกซิเจน บนคริสเตนั้นมีโปรตีนต่าง ๆ เกาะอยู่ เช่น เอทีพีซินเตส และไซโทโครมต่าง ๆ
ภูมิหลัง
หลังการค้นพบลักษณะธรรมชาติของไมโทคอนเดรียที่มีเยื่อหุ้มสองชั้น งานวิจัยในยุคแรก ๆ ที่เสนออูลตราสตรักเจอร์ของไมโทคอนเดรียได้เสนอแบบจำลองต่าง ๆ ของการจัดการกับเยื่อหุ้มชั้นในของไมโทคอนเดรีย สามแบบจำลองที่มีการเสนอได้แก่:
ฮีตเตอร์
ฮีตเตอร์ (heater) ในความหมายทั่วไปหมายถึงอุปกรณ์ที่ทำความร้อน ซึ่งยังอาจหมายถึง
เจ้าหญิงฮายู
กุซตี กันเจิง ราตู ฮายู (ꦓꦸꦱ꧀ꦡꦶꦑꦁꦗꦼꦁꦫꦡꦸꦲꦪꦸ) เป็นที่รู้จักในพระนาม เจ้าหญิงฮายู (ꦲꦪꦸ; ประสูติ 24 ธันวาคม พ.ศ. 2526) เป็นพระธิดาลำดับที่สี่ของศรีสุลต่านฮาเมิงกูบูโวโนที่ 10 และราตูเฮมัซ เจ้าผู้ครองและพระราชินีแห่งยกยาการ์ตา และเป็นพระขนิษฐาของเจ้าหญิงมังกูบูมี รัชทายาทแห่งยกยาการ์ตา เจ้าหญิงฮายูเสกสมรสกับเจ้าชายโนโตเนอโกโร (นามเดิม อังเงอร์ ปรีบาดี วีโบโน) ผู้บริหารโครงการพัฒนาแห่งสหประชาชาติ ประจำประเทศอินโดนีเซีย และบุคลากรเชี่ยวชาญองค์การสหประชาชาติ นิวยอร์ก สหรัฐ
พระประวัติ
เจ้าหญิงฮายู ประสูติเมื่อวันที่ 24 ธันวาคม พ.ศ. 2526 ณ ยกยาการ์ตา ประเทศอินโดนีเซีย เป็นพระธิดาลำดับที่สี่จากทั้งหมดห้าพระองค์ของศรีสุลต่านฮาเมิงกูบูโวโนที่ 10 และราตูเฮมัซ เจ้าผู้ครองและพระราชินีแห่งยกยาการ์ตา มีพระเชษฐภคินี คือ เจ้าหญิงมังกูบูมี เจ้าหญิงจนโดรกีโรโน เจ้าหญิงมาดูเร็ตโน และพระขนิษฐาคือ เจ้าหญิงเบินดารา
เสกสมรส
เจ้าหญิงฮายูทรงหมั้นหมายกับอังเงอร์ ปรีบาดี วีโบโน เมื่อวันที่ 20 มิถุนายน พ.ศ. 2556 หลังทั้งสองคบหากัน 10 ปี ทั้งสองรู้จักกันครั้งแรกที่นิวยอร์ก ผ่านการติดต่อจากราตูเฮมัซ ซึ่งทรงฝากฝังให้วีโบโนช่วยดูแลเจ้าหญิงฮายูที่เพิ่งเข้าเรียนมหาวิทยาลัยในสหรัฐ
พิธีเสกสมรสถูกจัดขึ้นอย่างเป็นทางการเมื่อวันที่ 22 ตุลาคม พ.ศ. 2556 ณ พระราชวังยกยาการ์ตา อังเงอร์ ปรีบาดี วีโบโน ได้รับการสถาปนาขึ้นเป็นเจ้าชายโนโตเนอโกโร พิธีดังกล่าวถูกจัดขึ้นยาวนานสามวันสามคืนติดต่อกัน มีอาคันตุกะเข้าร่วมในพิธีเป็นจำนวนมาก รวมถึงซูซีโล บัมบัง ยูโดโยโน ประธานาธิบดีอินโดนีเซีย และเนื่องจากเจ้าหญิงฮายูเป็นพระธิดาพระองค์สุดท้ายที่ได้เข้าพิธีเสกสมรส สำนักพระราชวังจึงจัดให้พิธีเสกสมรสเป็นงานทางวัฒนธรรมของยกยาการ์ตา มีการจัดรถม้าสิบสองคันเพื่อรับส่งเชื้อพระวงศ์ยกยาการ์ตา จากเดิมที่มีเพียงห้าคันเท่านั้น พิธีเสกสมรสตามโบราณราชประเพณีอย่างยิ่งใหญ่ถูกจัดขึ้นเพื่อส่งเสริมการท่องเที่ยวของเมืองเป็นหลัก โดยมีประชาชนกว่าพันคนคอยรับเสด็จกระบวนราชรถของเจ้าหญิงฮายูและพระภัสดา
เจ้าหญิงฮายูมีประสูติการพระโอรสพระองค์แรก พระนามว่า ราเดน มัซ มันเตโย กุนโจโร ซูรีโยเนอโกโร เมื่อวันที่ 18 สิงหาคม พ.ศ. 2562
เปลี่ยนศาสนา
เจ้าหญิงฮายูทรงเปลี่ยนศาสนาจากศาสนาอิสลามเป็นศาสนาฮินดูแบบชวา เมื่อวันที่ 17 สิงหาคม พ.ศ. 2560 โดยให้เหตุผลว่า พระองค์รู้สึกสงบเมื่อทรงสวดมนต์ที่เทวาลัยหรือร่วมในกระบวนพิธีกรรมเกอจาเว็น-ฮินดู
กวนลอ
กวนลอ มีชื่อในภาษาจีนกลางว่า กว่าน ลู่ (ค.ศ. 209 - 256) มีชื่อรองว่ากงหมิง  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก เป็นชาวเมืองเพงงวนก๋วน มณฑลซานตุง มีชื่อรองกงหมิง ลักษณะตามคำบรรยายในวรรณกรรมสามก๊ก กวนลอเป็นคนรูปร่างขี้ริ้ว มีความสามารถในการทำนายเหตุการณ์ต่าง ๆ ล่วงหน้าได้อย่างแม่นยำ นิสัยสมถะ รักความสงบไม่หวังผลลาภยศตอบแทน ชื่นชอบสุราเช่นเดียวกับการชอบดูดาว ศึกษาดาราศาสตร์แตกฉาน กวนลอมีนิสัยชอบทำตามใจและอารมณ์ของตนเอง ใจกว้าง ชำนาญการคำนวณเป็นเลิศ
ประวัติ
กวนลอมีชื่อเสียงจากการเป็นหมอดู ที่มีความสามารถในการทำนายเหตุการณ์ล่วงหน้าได้อย่างแม่นยำ ได้เลื่องลือไปถึงเมืองเปงหงวน ตันสูจุ้นเจ้าเมืองเปงหงวน จึงมอบหมายให้ตันสูจุ้นเป็นผู้ไปเชิญตัวกวนลอมายังจวนที่พัก เพื่อเป็นการประลองปัญญาด้วยปัญหาทางด้านดาราศาสตร์ ผลการประลองปัญญากวนลอสามารถเอาชนะตันสูจุ้นได้ ชื่อเสียงกิตติศัพท์ความเก่งกาจก็เลื่องลือไปทั่ว ในพิชัยสงครามสามก๊ก ของสังข์ พัธโนทัย บรรยายความสามารถของกวนลอไว้ว่ากวนลอสามารถช่วยชีวิตคนได้จำนวนมาก
ครั้งหนึ่งกวนลอได้มีโอกาสพบเจอเด็กหนุ่มอายุ 19 ปี และต้องชะตาด้วยความบังเอิญ กวนลอรู้ด้วยความสามารถในการทำนายเหตุการณ์ล่วงหน้าว่าเด็กหนุ่มจะตายในสามวัน ด้วยความสงสารจึงนำเรื่ออายุขัยไปบอกแก่เด็กหนุ่ม และถูกขอร้องให้ช่วยชีวิต กวนลอจึงแนะวิธีให้เอาเครื่องเซ่นไว้ไปสังเวยเจ้า เมื่อเจ้ากินสินบนแล้วก็จำใจช่วย แก้ตัวเลขอายุเด็กหนุ่มจาก 19 ปี เป็น 99 ปี ซึ่งไม่เพียงรอดตาย ยังทำให้อายุของเด็กหนุ่มยืนยาวจนแก่เฒ่าอีกด้วย และนับแต่นั้นกวนลอก็ไม่ยอมทำนายเรื่องโชคชะตาความตายให้แก่ใคร โดยอ้างว่าการเอาความลับของมฤตยูมาเปิดเผยผิดจรรยาบรรณหมอดู
ชื่อเสียงของกวนลอโด่งดังจนโจโฉได้เชิญตัวกวนลอมาเพื่อทำนายโชคชะตาของตนเอง โดยกวนลอได้เอ่ยคำทำนายแก่โจโฉว่า "หมูป่าจะรบกับเสือโคร่ง ถ้าท่านยกทัพไปภาคใต้จะเสียแขนข้างหนึ่ง" และเมื่อโจโฉเอ่ยถามถึงอนาคตของตนเอง กวนลอได้เอ่ยคำทำนายว่า "ท่านจะเป็นราชสีห์อยู่ในวัง ลูกหลานท่านจะมีเกียรติสูงยิ่ง" และเมื่อถูกขอให้เอ่ยคำทำนายรูปลักษณ์ กวนลอได้พิเคราะห์โจโฉแล้วว่า "คนมีบุญญาธิการขนาดท่าน ยังจะปรารถนาอะไรยิ่งไปกว่านี้อีก"
โจโฉพอใจในคำนายเป็นอย่างมาก จึงถามกวนลอว่า "อันเมืองกังตั๋งกับเสฉวน จะเป็นศัตรูกับข้าพเจ้าหรือไม่" กวนลอจึงตอบว่า "เวลานี้กังตั๋งเสียแม่ทัพ ส่วนเสฉวนกำลังยกทัพมาโจมตีท่าน ซึ่งสิ้นสุดคำทำนายของกวนลอได้ไม่นาน ม้าใช้ของโจโฉก็รายงานให้โจโฉทราบว่า "โลซกแม่ทัพกังตั๋งตาย เล่าปี่ เตียวหุย ยกทัพมายึดช่องเขาใกล้เมืองฮันต๋ง" โจโฉยิ่งเพิ่มความศรัทธาและเลื่อมใสกวนลอเป็นอย่างยิ่ง และถามคำถามสุดท้ายแก่กวนลอว่าสงครามคราวนี้จะชนะหรือแพ้ ซึ่งกวนลอทำนายว่า "ถ้าท่านยกทัพไป ไฟจะไหม้ใหญ่ในพระนครหลวง"
คำทำนายของกวนลอเป็นจริงทุกประการ แม่นยำราวตาเห็น ทำให้โจโฉพอใจในคำทำนายเป็นอย่างมาก จึงให้รางวัลตอบแทนกวนลอด้วยการแต่งตั้งให้มีตำแหน่งต้าซื่อประจำราชสำนักแต่กวนลอไม่รับโดยอ้างว่าตนเป็นเป็นหมอดูเพื่อประชาชน และเมื่อคราวโจซองยึดครองอำนาจเหนือพระเจ้าโจฮอง โฮอั๋นซึ่งเป็นคนสนิทของโจซองเชิญกวนลอ โหรเก่าแก่มีชื่อเสียงเด่นดังตั้งแต่สมัยที่โจโฉยังมีชีวิตอยู่ มาจากเมืองเพงงวนก้วนเพื่อทำนายโชคชะตา และให้ทำนายฝันว่ามีแมลงวันประมาณสิบตัวมาเกาะที่ปลายจมูก จะดีร้ายประการใดพอจะได้เป็นมหาอุปราชหรือไม่ เมื่อได้ฟังความฝันของโฮอั๋น กวนลอก็ทำนายว่า "แมลงวันเป็นของโสโครก อันจมูกนั้นเหมือนต้นไม้สูงมีกลิ่นหอม บัดนี้ท่านมียศฐาศักดิ์อยู่แล้ว จงประหยัดอย่าเห็นแก่ของดี ถ้าไม่ฟังจะมีอันตรายเหมือนลมพายุมาต้องไม้สูงหักลง"
เมื่อได้ฟังคำทำนายของกวนลอ เตงเหยียงซึ่งฟังอยู่ด้วยก็โกรธ หาว่ากวนลอไม่ได้ทำนายตามตำรา เอาแต่ฟังคำผู้เฒ่าผู้แก่มาทำนาย กวนลอก็ประชดว่า "ตัวเรานี้มิได้เรียนตามตำรา แต่เราได้ยินผู้เฒ่าผู้แก่กล่าวไว้ว่า ถ้าผู้ใดไม่ฟังคำโบราณก็มีอันตรายต่าง ๆ มาถึงผู้นั้นหาทันรู้ตัวไม่" แล้วก็ลุกสบัดมือไป ทั้งสองก็หัวเราะกันหาว่ากวนลอเสียจริต ซึ่งภายหลังคำนายของกวนลอที่ทำนายโฮอั๋นไว้ กลายเป็นความจริงทุกประการภายหลังจาก สุมาอี้กระทำรัฐประหารยึดอำนาจโจซอง แล้วจับโจซองและพรรคพวกรวมทั้งโฮอั๋นประหารชีวิต
แหล่งข้อมูลอื่น
209 256
วนอุทยานนครไชยบวร
"วนอุทนยานนครไชยบวร อยู่ ตำบลท่าเสา อำเภอโพทะเล" "อุทยานเมืองเก่าพิจิตร" ไปตามเส้นทางสายพิจิตร-สามง่าม-วังจิก จากการตรวจสอบและค้นคว้าเชื่อว่าเป็นเมืองพิจิตรเก่า สร้างในสมัยพระยาโคตรบองประมาณปี พ.ศ. 1601 ภายในบริเวณกำแพงเมืองมีพื้นที่ 400 ไร่ มีลักษณะเป็นเมืองโบราณประกอบไปด้วย กำแพงเมืองคูเมือง เจดีย์เก่า มีสวนรุกขชาติกาญจนกุมาร ซึ่งองค์การบริหารส่วนจังหวัดจัดตั้งขึ้นเมื่อ พ.ศ. 2520 ทำให้ภายในบริเวณอุทยานแห่งนี้มีต้นไม้ร่มรื่น
สถานที่น่าสนใจ
"วัดมหาธาตุ" เป็นโบราณสถานก่อด้วยอิฐตั้งอยู่กึ่งกลางเมืองพิจิตรเก่าทางฝั่งตะวันออกของแม่น้ำน่าน กรมศิลปากรได้ประกาศขึ้นทะเบียนโบราณสถานของวัดนี้เมื่อ พ.ศ. 2478 ประกอบไปด้วยพระธาตุเจดีย์ เป็นเจดีย์ทรงลังกา ภายในมีพระเครื่องชนิดต่างๆ ด้านหน้าพระเจดีย์เป็นที่ตั้งของวิหารเก้าห้อง ด้านหลังพระเจดีย์เป็นอุโบสถมีใบเสมา 2 ชั้น กรมศิลปากรดำเนินการขุดแต่งเมื่อ พ.ศ. 2534 บริเวณใต้เนินดิน ส่วนวิหารได้พบสิ่งก่อสร้าง 2 ยุคสมัย คือสมัยสุโขทัยและสมัยอยุธยา บริเวณโดยรอบพบเจดีย์รายจำนวนมาก และแนวกำแพงใหญ่
"ถ้ำพญาชาละวัน" มีที่มาจากนิทานพื้นบ้านเรื่องไกรทอง ลักษณะถ้ำกว้าง 1 เมตร ยาว 1.50 เมตร และลึก 4 เมตร มีเรื่องเล่าว่าเมื่อราว พ.ศ. 2480 พระภิกษุวัดนครชุมรูปหนึ่งจุดเทียนไขเดินเข้าไปในถ้ำจนหมดเทียนเล่มหนึ่งก็ยังไม่ถึงก้นถ้ำ จึงไม่ทราบว่าภายในถ้ำจะงดงามวิจิตรพิสดารอย่างไร ในปัจจุบันดินพังทลายทับถมจนตื้นเขิน ทางจังหวัดได้สร้างรูปปั้นไกรทองและพญาชาละวันไว้ที่บริเวณปากถ้ำ
ลิลี่ ชูชู แด่เธอตลอดไป
ลิลี่ ชูชู แด่เธอตลอดไป (All About Lily Chou-Chou) เป็นภาพยนตร์ญี่ปุ่น ผลงานการกำกับโดยชุนจิ อิวาอิ  ออกฉายในปี พ.ศ. 2544 ณ ประเทศญี่ปุ่น
เรื่องย่อ
ยูอิจิ เด็กหนุ่มผู้หลงใหลในเสียงเพลงของ ลิลลี่ ภายนอกเค้าเป็นเพียงเด็กหนุ่มธรรมดา ที่ไม่ค่อยชอบจะสุงสิงกับใครมากนัก แต่เมื่อเค้ามาอยู่ในโลกแห่งไซเบอร์แล้ว เค้าคือผู้ตั้งเวปบอร์ดหนึ่ง ที่ซึ่งเป็นศูนย์รวมบุคคลทั้งหลายที่หลงใหลในเสียงเพลงของลิลลี่ ที่เป็นที่ซึ่งไม่มีใครรู้จักตัวตนของเค้า หรือแม้แต่คนอื่น ๆ
เพลงประกอบ
เพลงประกอบภาพยนตร์โดย ทาเคชิ โคบายาชิ ขับร้องโดย  ซัลยู ( Salyu )
อึ่ง หสิตะเสน
อึ่ง หสิตะเสน เดิมคือ เจ้าจอมอึ่ง เป็นอดีตพระสนมในกรมพระราชวังบวรวิไชยชาญ เป็นนางละครในเจ้าคุณจอมมารดาเอม หม่อมครูอึ่งเป็นผู้วางรากฐาน และเป็นผู้ถ่ายทอดท่ารำละครตัวพระ ทั้งหมดของคณะละครวังสวนกุหลาบ ภายหลังจากกรมพระราชวังบวรวิไชยชาญทิวงคตแล้วได้กราบบังคมทูลลาออกจากพระราชวังบวรสถานมงคล
ประวัติ
อึ่งเป็นธิดาของหม่อมหลวงชม อภัยกุล ต่อมาได้เข้ามาเป็นตัวละครในเจ้าคุณจอมมารดาเอม ซึ่งคณะละครนั้นได้ตกทอดไปถึงกรมพระราชวังบวรวิไชยชาญพระราชโอรสในเจ้าคุณจอมมารดาเอม ต่อมาได้ถวายตัวเป็นพระสนมในกรมพระราชวังบวรวิไชยชาญมีบรรดาศักดิ์เป็น เจ้าจอมอึ่ง
ต่อมาจากกรมพระราชวังบวรวิไชยชาญทิวงคตแล้วได้กราบบังคมทูลลาออกจากพระราชวังบวรสถานมงคล ไปสมรสกับเปล่ง หสิตะเสน มีบุตรธิดา 2 คนคือ
ภายหลังได้เข้ามาเป็นครูละครวังสวนกุหลาบ เป็นผู้วางรากฐาน และเป็นผู้ถ่ายทอดท่ารำละครตัวพระ ทั้งหมดของคณะละครวังสวนกุหลาบ อึ่งมีความเชี่ยวชาญในกระบวนลีลาท่ารำตัวพระทุกประเภท ได้เป็นครูให้กับละครคณะต่างๆ อาทิ ละครหลวงในพระบาทสมเด็จพระปกเกล้าเจ้าอยู่หัว อึ่งสิ้นชีวิตเมื่อใดไม่ปรากฏ แต่สันนิษฐานว่าสิ้นชีวิตหลังหม่อมครูนุ่ม
ผลงาน
อึ่งมีศิษย์คนสำคัญอาทิ ท่านผู้หญิงแผ้ว สนิทวงศ์เสนี และเฉลย ศุขะวณิช ศิลปินแห่งชาติ สาขาศิลปะการแสดง พ.ศ. 2530 และครูลมุล ยมะคุปต์
วัดโพธิ์แตงใต้
วัดโพธิ์แตงใต้ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลโพแตง อำเภอบางไทร จังหวัดพระนครศรีอยุธยา
วัดโพธิ์แตงใต้เป็นวัดที่ตั้งอยู่ในบ้านโพธิ์แตง ชุมชนมอญริมแม่น้ำเจ้าพระยา วัดแรกที่สร้างในชุมชนมีชื่อเป็นภาษามอญว่า เพ่ย์เกาะปี่ หมายถึง "วัดเกาะมะตูม" ทว่าเกิดความขัดแย้งเรื่องวัตรปฏิบัติต่างกันจึงได้แยกพื้นที่ทำสังฆกรรม อาณาเขตติดต่อกัน แต่มีลำรางสาธารณะขนาดเล็กคั่นกลาง ชาวบ้านจึงเรียกวัดเดิมว่า เพ่ย์เกาะปี่ฮะโม (วัดโพธิ์แตงใต้) ส่วนวัดที่เกิดขึ้นใหม่เรียกชื่อว่า "เพ่ย์เกาะปี่อะตาว" (วัดโพธิ์แตงเหนือ)
จากรูปแบบสถาปัตยกรรมสันนิษฐานว่าสร้างขึ้นในสมัยอยุธยาตอนปลาย เช่น อุโบสถและเจดีย์ที่เป็นถาวรวัตถุคู่วัดมาแต่เดิม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2394 ในยุคแรกวัดโพธิ์แตงใต้อยู่ภายใต้สังกัดการปกครองของคณะสงฆ์ธรรมยุตรามัญ ต่อมาเมื่อ พ.ศ. 2489 พระสด ธมฺมวโร (พระครูอเนกสารคุณ) ได้เข้าไปศึกษาเปรียญธรรมที่วัดบวรนิเวศราชวรวิหาร กรุงเทพมหานคร ภายหลังจึงได้ขอเปลี่ยนไปขึ้นกับคณะสงฆ์ธรรมยุตเช่นเดียวกับวัดบวรนิเวศราชวรวิหาร ทั้งนี้หลวงพ่อสด ท่านมีความสนิทสนมกับ สมเด็จพระญาณสังวร สมเด็จพระสังฆราช สกลมหาสังฆปริณายก ท่านยังทรงเป็นประธานยกช่อฟ้าศาลาการเปรียญ โดยทรงอนุญาตให้ใช้พระนามย่อ (ญสส) ของท่านที่ช่อฟ้าศาลาการเปรียญด้วย
อาร์แดน
อาร์แดน (Ardennes) บ้างเรียก ป่าอาร์แดน เป็นภูมิภาคขนาดใหญ่ที่เต็มไปด้วยป่าและพื้นที่ต่างระดับ ตั้งอยู่ทางใต้ของประเทศเบลเยียม ทางตะวันออกเฉียงเหนือของประเทศฝรั่งเศส และทางตะวันตกของประเทศลักเซมเบิร์ก พื้นที่นี้กำเนิดขึ้นในยุคดีโวเนียนเมื่อประมาณ 383 ล้านปีก่อน หุบเขาในพื้นที่นี้มีความสูงตั้งแต่ 350–400 เมตรเหนือระดับน้ำทะเล ทรัพยากรป่าไม้และแม่น้ำในอาร์แดนได้ก่อกำเนิดอุตสาหกรรมถ่านไม้ที่สำคัญในคริสต์ศตวรรษที่ 18 และ 19 จนพื้นที่บริเวณนี้ถูกเรียกว่าเขตอุตสาหกรรมอันยิ่งใหญ่แห่งที่สองถัดจากประเทศอังกฤษ
บรรดาแม่ทัพฝ่ายสัมพันธมิตรในสงครามโลกครั้งที่สองต่างเชื่อว่าป่าอาร์แดนเป็นปราการธรรมชาติอันเกรียงไกรที่จะหยุดยั้งการเคลื่อนทัพของยานยนต์เยอรมัน จึงไม่ได้วางกำลังทหารป้องกันป่าอาร์แดนเท่าที่ควร กองทัพเยอรมันจึงรุกผ่านป่าอาร์แดนเข้าสู่เบลเยียมและฝรั่งเศสตอนเหนือโดยไม่ยากเย็น
ภูมิภาคนี้ได้ชื่อมาจากป่าโบราณอันกว้างใหญ่ที่เรียกว่า Arduenna Silva ในสมัยโรมัน Arduenna อาจมีที่มาจากคำร่วมเชื้อสายคำหนึ่งในภาษากอลของคำว่า ardu- ในภาษากลุ่มบริตันอย่างเช่น ardd ("สูง") ในภาษาเวลส์ และ arduus ("สูง", "ชัน") ในภาษาละติน ส่วนท้ายของคำ Arduenna มีความแน่ชัดน้อยกว่า แต่อาจเกี่ยวข้องกับหน่วย *windo- ในภาษากลุ่มเคลต์อย่างเช่น wyn/wen ("งาม", "ศักดิ์สิทธิ์") ในภาษาเวลส์ ทั้งหมดนี้บ่งชี้ความหมายดั้งเดิมอย่างคร่าว ๆ ได้ว่า "ป่าแห่งที่สูงที่งดงาม/ศักดิ์สิทธิ์"
สำนักงานกองทุนสนับสนุนการสร้างเสริมสุขภาพ
บทบาทหลัก
สำนักงานกองทุนสนับสนุนการสร้างเสริมสุขภาพ (สสส.) เป็นหน่วยงานของรัฐที่มิใช่ส่วนราชการ หรือรัฐวิสาหกิจ จัดตั้งขึ้นตามพระราชบัญญัติกองทุนสนับสนุนการสร้างเสริมสุขภาพ พ.ศ. 2544 อยู่ภายใต้การกำกับดูแลของนายกรัฐมนตรีมีรายได้จากภาษีสรรพสามิตยาสูบและสุราในอัตราร้อยละ 2 ต่อปี
ปี 2560
คณะกรรมการมีผล 17 ตุลาคม 2560
ด้านนโยบายและการกำกับดูแล
ด้านนโยบายและการกำกับดูแล ประกอบด้วย 2 ส่วน คือ
ด้านการประเมินผลการดำเนินงาน
ดำเนินการโดย คณะกรรมการประเมินผล ซึ่ง พ.ร.บ.กองทุนสนับสนุนการสร้างเสริมสุขภาพ พ.ศ. 2544 มาตรา 38 ให้มีอำนาจหน้าที่ประเมินผลด้านโยบายและการกำหนดกิจการของกองทุน ติดตาม ตรวจสอบ และประเมินผลการดำเนินงานของกองทุน รายงานผลพร้อมข้อเสนอแนะต่อคณะกรรมการ
ด้วยเหตุนี้ คณะกรรมการประเมินผลจึงมีความอิสระจากคณะกรรมการกองทุนฯ มีบทบาทในการ ประเมินผลการดำเนินงานของกองทุนในภาพรวม ทั้งด้านนโยบาย ด้านผลกระทบต่อสังคม และด้านการบริหารจัดการ อันจะเป็นหลักประกันความรับผิดชอบของ สสส.ต่อสาธารณะ (public accountability)
ด้านการดำเนินงานให้เกิดผลตามเป้าหมาย
ดำเนินการโดย ภาคีเครือข่าย ซึ่งแม้กฎหมายจะไม่ระบุโดยตรงว่าเป็นโครงสร้างของ สสส. แต่ภาคีเครือข่ายการสร้างเสริมสุขภาพ ถือเป็นผู้ปฏิบัติงานที่แท้จริงของโครงการและกิจกรรมต่าง ๆ นอกจากนี้ ภาคีเครือข่ายยังมีบทบาทในการร่วมคิด ร่วมเรียนรู้ ร่วมพัฒนาอย่างกัลยาณมิตร และร่วมลงทุนในบางกรณีด้วยเพื่อให้การดำเนินงานบรรลุตามเป้าหมายซึ่งมีประชาชนเป็นผู้รับประโยชน์สุดท้ายร่วมกัน
การตรวจสอบการทุจริต
คณะกรรมการติดตามและตรวจสอบการใช้จ่ายงบประมาณภาครัฐ ได้แจ้งจุดประสงค์ที่จะตรวจสอบการทุจริตส่งผลให้ ทพ.กฤษดา เรืองอารีย์รัชต์ เปิดแถลงข่าวเพื่อประกาศลาออกจากตำแหน่งผู้จัดการ สสส. โดยจะยื่นหนังสือลาออกให้กับคณะกรรมการ สสส. ที่มี พลเอก ประยุทธ์ จันทร์โอชา นายกรัฐมนตรีเป็นประธานโดยตำแหน่ง ต่อมามีการเปลี่ยนแปลงคณะกรรมการใหม่ทั้งหมดจำนวน 7 ราย ในวันที่ 13 ตุลาคม พ.ศ. 2558 ต่อมามีการคำสั่งให้กรรมการกองทุนสนับสนุนการสร้างเสริมสุขภาพ จำนวน 7 รายพ้นสภาพจากตำแหน่ง ตามคำสั่งหัวหน้าคณะรักษาความสงบแห่งชาติที่ 1/2559 ทั้งหมดพ้นสภาพในวันที่ 5 มกราคม พ.ศ. 2559
พิมพ์ รัตนคุณสาสน์
ดร.พิมพ์ รัตนคุณสาสน์ เป็นกวีอีสาน ที่มีความสามารถในการประพันธ์กลอนลำได้ทุกรูปแบบ จนได้รับยกย่องในนาม พิมพ์กวี ศรีอีสาน และเป็นสามัญชนคนแรกที่ได้รับพระราชทานปริญญาศิลปศาสตรดุษฎีบัณฑิต สาขาวรรณกรรม จากมหาวิทยาลัยขอนแก่น จนมีคำเรียกติดปากคนทั่วไปว่า ดร.พ่อใหญ่พิมพ์
ประวัติ
เกิดที่ อำเภอโกสุมพิสัย จังหวัดมหาสารคาม บิดาเป็นชาวอุบลราชธานี มารดาเป็นชาวร้อยเอ็ด บรรพชาเป็นสามเณรเมื่ออายุ 17 ปี ที่วัดใต้โกสุม พ.ศ. 2476 อุปสมบทเป็นพระภิกษุต่ออีก 2 พรรษา จึงลาสิกขา
ผลงาน
พ.ศ. 2477 นายพิมพ์ ย้ายมาเป็นครูที่โรงเรียนบ้านหนองผือ จังหวัดขอนแก่น และได้เรียนกลอนลำ โดยใช้นามปากกาว่า "วอน วรรัตน์" ซึ่งในขณะนั้นมีอายุได้ 23 ปี นับว่าเป็นคนหนุ่มที่ประสบความสำเร็จจากอายุ 23 - 72 ปี เป็นเวลาเกือบครึ่งศตวรรษที่พ่อใหญ่พิมพ์ เป็น "ครู" ของหมอลำหลายต่อหลายคน งานประพันธ์เป็นร้อย ๆ ชิ้น ผลงานประพันธ์หลายชิ้นได้รับรางวัลที่สำคัญ ๆ เช่น
กลอนลำทั้งลำกลอนและลำเรื่องที่เป็นผลงานของพ่อพิมพ์มีนับเป็นร้อย ๆ ชิ้น ชีวิตส่วนใหญ่ของพ่อพิมพ์คลุกคลีอยู่ในวงการหมอลำ จึงเป็นผู้รู้ที่สามารถให้คำตอบเกี่ยวกับพัฒนาการของหมอลำเป็นอย่างดี ท่านยังช่วยสอนวิชาวรรณคดีอีสานที่ คณะมนุษยศาสตร์และสังคมศาสตร์ มหาวิทยาลัยขอนแก่น และงานในตำแหน่งที่ปรึกษาด้านวัฒนธรรมและงานปริวรรตวรรณคดีโบราณของศูนย์วัฒนธรรมอีสาน มหาวิทยาลัยขอนแก่น ตลอดจนเป็นหมอสูดขวัญและผูกแขนคู่เสี่ยวในงานเทศกาลไหมและประเพณีผูกเสี่ยว จังหวัดขอนแก่นในช่วงเริ่มแรก
เกียรติคุณ
สำนักงานคณะกรรมการวัฒนธรรมแห่งชาติ ได้คัดเลือกให้เป็นศิลปินพื้นบ้านดีเด่น ปี พ.ศ. 2528 และได้เข้ารับพระราชทานโล่เชิดชูเกียรติจากสมเด็จพระเทพรัตนราชสุดาฯ เมื่อวันที่ 8 สิงหาคม 2529
นาวแอนด์ออลเวส์: ทเวนตี้เยียส์ออฟดรีมมิง
นาวแอนด์ออลเวส์: ทเวนตี้เยียส์ออฟดรีมมิง (Now and Always: 20 Years of Dreaming) คือ อัลบั้มรวมเพลงชุดที่ 2 ของแกเบรียล นักร้องและนักแต่งเพลงชาวอังกฤษ วางจำหน่ายเมื่อวันที่ 18 พฤศจิกายน พ.ศ. 2556 ผ่านสังกัด ไอแลนด์เรเคิดส์ ซึ่งนับเป็นเวลา 20 ปีตั้งแต่ที่เธอได้ออกซิงเกิลแรก "ดรีมส์" หลังจากที่แกเบรียลได้พักงานเพลงมาสักพัก และตัดสินใจที่จะลาออกจากวงการ เธอได้กลับมาทำงานเพลงอีกครั้งในอัลบั้มนี้ ร่วมกับทีมโปรดิวเซอร์ใหม่ๆหลายคน เช่น เจค ไอแซก, ซันนี เจ เมสัน, นอตี้ บอย, ไซเอ็นซ์ รวมทั้ง เจ เฮิร์สต์ และ เจ ดันน์ และนักแต่งเพลงอย่าง เอมิลี ซานเด
อัลบั้มนี้เป็นการรวมเพลงถึง 34 เพลงด้วยกัน ซึ่งประกอบไปด้วย เพลงที่ตัดเป็นซิงเกิล, เพลงจากอัลบั้มก่อนๆ, เพลงรีมิกซ์จากอัลบั้มไรส์อันเดอร์กราวน์ และเพิ่มเพลงใหม่จำนวน 7 เพลงด้วยกัน นอตี้ บอย ได้นำเพลง "ดรีมส์" มาทำใหม่ และมีการปล่อยให้ดาวน์โหลดบนไอทูนส์ ก่อนที่อัลบั้มเต็มจะออกวางจำหน่าย พร้อมกับตัวเลือกในการซื้อทั้งแบบเพลงเดี่ยวและแบบดาวน์โหลดทันทีเมื่อมีการสั่งจองอัลบั้มล่วงหน้า ในขณะที่เพลง "เซย์กู๊ดบาย" ถูกวางจำหน่ายเป็นดิจิตอลซิงเกิล ภายในวันเดียวกันกับวันวางจำหน่ายอัลบั้ม ส่วนตัวอัลบั้มเปิดตัวขึ้นอันดับสูงสุดที่ 38 บนชาร์ตอัลบั้มแห่งสหราชอาณาจักร
ประเทศเอกวาดอร์ในพาราลิมปิกฤดูร้อน 2012
ประเทศเอกวาดอร์ เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติเอกวาดอร์เป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 2 คนใน 2 ชนิดกีฬา
ปริศนาควีนแปดตัว
ปริศนาควีนแปดตัว (eight queens puzzle) คือปัญหาการวางควีนลงบนกระดานหมากรุกขนาด 8×8 โดยไม่ให้มีควีนตัวใดกินกันได้ ซึ่งควีนทุกตัวเป็นศัตรูกัน นั่นคือ จะต้องไม่มีควีนตัวใดที่อยู่แถวเดียวกัน หรือหลักเดียวกัน หรือแนวทแยงเดียวกัน ปริศนาควีน n ตัว คือการวางควีน n ตัว ลงในกระดานหมากรุกขนาด n×n
ประวัติศาสตร์ควีน8ตัว
ปัญหานี้ถูกตั้งขึ้นใน ค.ศ. 1848 โดยนักเล่นหมากรุกชื่อ Max Bezzel และหลายปีต่อมา นักคณิตศาสตร์หลายคนรวมทั้งคาร์ล ฟรีดริช เกาส์ ได้ศึกษาปัญหานี้ ค.ศ. 1874 S. Gunther ได้เสนอวิธีหาคำตอบโดยใช้ดีเทอร์มิแนนต์
จำนวนคำตอบทั้งหมด
ปริศนาควีนแปดตัว มีคำตอบที่แตกต่างกันทั้งหมด 92 คำตอบ. แต่ถ้าเราไม่นับคำตอบที่เกิดจากการหมุน หรือสะท้อนของคำตอบก่อนๆ มันจะมีเพียง 12 คำตอบเท่านั้น. ตารางข้างล่างนี้คือจำนวนคำตอบของปัญหาควีน n ตัว ทั้งแบบนับทั้งหมด และแบบไม่นับซ้ำ
สังเกตว่า จำนวนคำตอบของควีน 6 ตัว น้อยกว่าคำตอบของควีน 5 ตัว
ตารางพันเนตต์
ตารางพันเนตต์ (Punnett square) เป็นแผนภาพที่ใช้ช่วยทำนายผลที่ได้จากการทดลองการผสมพันธุ์ ตั้งชื่อตาม Reginald C. Punnett ผู้คิดวิธีนี้ นักชีววิทยาใช้ตารางนี้ในการหาโอกาส (ความน่าจะเป็น) ที่รุ่นลูกจะมีลักษณะจีโนไทป์หนึ่งๆ
เทศมณฑลแชฮ์เรซอ
แชฮ์เรซอ เป็นเทศมณฑลในจังหวัดเอสแฟฮอน ประเทศอิหร่าน โดยมีแชฮ์เรซอเป็นเมืองหลัก จากสำมะโน ค.ศ. 2016 เทศมณฑลนี้มีประชากร 159,797 คนใน 50,983 ครัวเรือน เทศมณพลนี้มีอำเภอเพียงอำเภอเดียวคืออำเภอกลาง และมีเมืองเพียงสองเมือง คือ: แชฮ์เรซอ และแมนแซรีเยฮ์
สเปกโทรมิเตอร์
สเปกโทรมิเตอร์ (spectrometer) คือเครื่องมือวัดเชิงแสงชนิดหนึ่งที่ใช้ในการตรวจวัดคุณสมบัติเฉพาะของแสงได้แก่ สเปกตรัมคลื่นแม่เหล็กไฟฟ้า โดยมากนำไปใช้ในการวิเคราะห์สเปกตรัมเพื่อระบุชนิดของสสาร ผลการวัดที่แตกต่างกันโดยส่วนใหญ่จะเกิดจากความเข้มของแสงที่แตกต่างกัน แต่บางทีก็อาจเกิดจากปรากฏการณ์โพลาไรซ์ก็ได้ ตัวแปรอิสระได้แก่ความยาวคลื่นของแสง มักระบุเป็นหน่วยย่อยของเมตร หรือบางครั้งก็ระบุเป็นสัดส่วนของพลังงานโฟตอน เช่น หมายเลขคลื่น หรืออิเล็กตรอนโวลต์ ซึ่งมักจะมีความสัมพันธ์กับความยาวคลื่นอยู่แล้ว เราใช้สเปกโทรมิเตอร์ในกระบวนการวิเคราะห์สเปกโทรสโกปี โดยสร้างเส้นสเปกตรัมขึ้น และตรวจวัดความยาวคลื่นกับความเข้ม สามารถวัดได้ตั้งแต่รังสีแกมมา รังสีเอ็กซ์ ไปจนถึงรังสีอินฟราเรดไกล ถ้าย่านความถี่ของคลื่นที่สนใจตกอยู่ในย่านของสเปกตรัมที่ตามองเห็น มักเรียกการศึกษาเช่นนั้นว่า spectrophotometry
เมฟิสโตเฟเลส โยมะ
เมฟิสโตเฟเลส โยมะเป็นตัวละครจากเรื่องเซนต์เซย์ย่า ภาค The Lost Canvas จ้าวนรกฮาเดส เป็น 1 ใน 108 ดาวมาร และเป็นพ่อของเพกาซัส เท็มมะ ซึ่งเป็นตัวเอกในภาคนี้ โดยนำชื่อมาจาก เมฟิสโตเฟเลส ที่เป็นปีศาจในตำนานเยอรมัน
บทบาท
อดีตซามูไรจากญี่ปุ่นมาก่อน หนีทัพจากรัฐบาลของโตกุกาว่า จึงนั่งแล่นเรือออกไปยังนอกประเทศ แต่ในคืนนึงนั้น เขาได้เห็นดาวตกผ่านฟ้าไป จึงตัดสินใจเดินทางตามไปยังดาวตกนั้น ซึ่งเป็นดาวตกผ่านกลุ่มดาวเพกาซัส ในที่สุดก็มาถึงดินแดนยุโรป เขาได้แต่งงานกับผู้หญิงนาม พาร์ติต้า หรือมารดาของเท็นมะ จนกระทั่งกำเนิดเท็นมะขึ้นมา ซึ่งตอนนั้นครอบครัวของเขาได้รู้จักกับแพนโดร่า ที่ยังเยาว์และไร้เดียงสาไม่มีความชั่วร้าย แต่อยู่มาวันนึง ดาวมารทั้ง 108 ได้ถูกเรียกตัวไป ตนคือ 1 ในนั้น ได้หายไปจากบ้านตลอดกาล กับแอบปล้นผีฮาเดส ซึ่งกำเนิดมาจากมารดาของแพนโดร่า ซึ่งทำให้ทุกคนในครอบครัวของแพนโดร่าตายหมด เหลือเพียงแพนโดร่าไว้ ตนนำผีฮาเดสไปใส่ร่างอาโรนในภายหลัง ตนไปเป่าหูอัสปรอสที่แซงทัวรี่ว่าเดฟเทรอสต้องการมาแทนที่ตน ซึ่งทำให้อัสปรอสเริ่มมีจิตมารเข้าแทรก หลังจากทั้งคู่สู้กันเสร็จได้ไม่นานหลังจากไม่กี่ปีที่ผ่านมา อัสปรอสได้บุกโจมตีฮาเดส แต่ตนช่วยฮาเดสทัน แล้วบอกสาเหตุว่าอยากให้พี่น้องสู้กันเพื่อสนุก เท่านั้น กับจัดการอัสปรอสสลายไป แล้วออกไปเจอเท็นมะที่โตขึ้น และมาถึงวิหารเมอร์คิวรี่ ตนเล่าเรื่องในอดีตของตน สู้กับเท็นมะสักพัก ก่อนที่จะถอยกลับไป ตนเรียกพาร์ติต้า หรือแม่ของเท็นมะให้ต่อสู้กันเอง ในช่วงเวลาที่เท็นมะได้กลับมาพร้อมกับชุดก๊อดคลอธแล้ว ตนเห็นอนาคตหมายจะเล่นงานชิออน เพราะชิออนในอนาคตเป็นเคียวโก โดยในยุคนั้นเป็นยุคที่เหล่าเซนต์ต่อสู้กับเหล่าพระเจ้า แต่ตนต้องการให้เกิดในยุคนี้ทันที แต่ชิออนถูกช่วยโดยอัสพรอส ทั้งสองต่อสู้กัน จนกระทั่งตัวจริงของตนได้ถูกเปิดเผยว่าเป็นเทพกาลเวลา 'ไครอส' น้องชายของโครนอส ที่ถูกโครนอสสาปให้อยู่ในร่างมนุษย์ จึงไม่ใช่ทั้งเทพกับมนุษย์ ต่อมาก็ถูกอัสปรอสใช้ลูกประคำของอัศมิฐาผนึกดวงวิญญาณ แต่ 6 ปีหลังจากนั้นก็ถูกปลดผนึก
ซึ่งช่วงที่หลังจากจบสงครามศักดิ์สิทธิ์ในช่วงของเซจกับฮาคุเรย์ไปไม่กี่ปี เพราะรู้ว่าคลอธอาริเอสอยู่ที่หมู่บ้านลับแล แต่พอหาเจอหวังทำลายแต่ทำลายไม่ได้ จึงทำให้ทั้งหมู่บ้านเวลาถูกหยุดคนที่อยู่ที่นั่นไม่สามารถเคลื่อนที่ได้เพราะเวลาถูกหยุด แต่มีเพียงไม่กี่คนที่รอด แต่ร่างกายหยุดการเจริญเติบโตไปหลายร้อยปี ในช่วง 5 ปีก่อนเริ่มสงครามิออนมาเอาคลอธเพื่อเป็นโกลด์เซนต์ โยมะก็ใช้กับดักน้นกับชิออนแต่ก็ล้มเหลวจนร่างงเทพของตนก็บาดเจ็บจนแค้น 15 ปีหลังจากจบสงคราม ตนคืนชีพหวังเปลี่ยนอนาคตโดยหวังทำลายแซงทัวรี่ สู้กับชิออนอย่างดุเดือดจนแพ้ แม้ไม่ตาย แต่พอเทมมะกับซาช่าที่เป็นผีใช้โล่อาเธน่าส่องตนเหมือนส่องกระจก(พลังของโล่) ตนก็เสียชีวิตกับความชั่วร้ายสลายไป
วิชาการต่อสู้
วิชาต่อสู้ของโยมะเน้นไปในด้านการทำให้ศัตรูต่อสู้ไม่ได้หรือกักขังไว้โดยไม่สร้างความเสียหาย โดยการควบคุมมิติและกระแสกาลเวลา
ท่าไม้ตาย
มาร์เวลลัส รูม เป็นท่าที่ใช้ส่งศัตรูให้เข้าไปอยู่ในมิติตัดขาดที่ไร้เวลาและสสาร คล้ายกับ อนาเธอร์ ไดเมนชั่น ของเซนต์เจมินี่
ไบโอ รีไวด์ เป็นท่าที่ทำให้เวลาในร่างกายย้อนกลับไปสู่สภาพก่อนที่จะเป็นทารกในครรภ์ แต่ไม่สามารถใช้กับคนตายที่เวลาหยุดนิ่งไปแล้วได้
เรียล มาร์เวลลัส เป็นท่าที่ใช้ตอนอยู่ในร่างเทพเจ้า สามารถฉีกมิติและผู้ที่อยู่ในมิตินั้นให้เป็นชิ้นๆ ได้
อ้างอิง
Yohma de Mephistofeles
ตุลาคม พ.ศ. 2556
'''ตุลาคม พ.ศ. 2556''' เป็นเดือนที่ 10 ของปี พ.ศ. 2556 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
กีฬาแบดมินตันในโอลิมปิกฤดูร้อน 2012 – ชายคู่
กีฬาแบดมินตันในโอลิมปิกฤดูร้อน2012 ประเภทชายคู่
มือวางอันดับ
<li> <li> </ol>
เจ้าจอมบุญนาก ในรัชกาลที่ 1
เจ้าจอมบุญนาก หรือมีสมญาว่า บุญนากสีดา เป็นพระสนมในพระบาทสมเด็จพระพุทธยอดฟ้าจุฬาโลกมหาราช เจ้าจอมบุญนากมีบิดาเป็นชาวจีน กับมารดาชาวญวน แต่ไม่ทราบว่าบิดามารดามีจากตระกูลใดหรือประกอบกิจอันใดมา เธอได้สนองพระเดชคุณเป็นที่พอพระราชหฤทัยพระบาทสมเด็จพระพุทธยอดฟ้าจุฬาโลกเป็นอย่างยิ่งจึงได้รับพระราชทานเบี้ยหวัดถึง 10 ชั่ง แต่มิได้ให้ประสูติพระราชโอรสธิดาแต่อย่างใด พระบาทสมเด็จพระจอมเกล้าเจ้าอยู่หัว ซึ่งอยู่ร่วมสมัยและได้ทันเห็นเจ้าจอมบุญนากนี้ ได้ตรัสเล่าถึงเจ้าจอมท่านนี้ไว้ว่า
"'เมื่อในรัชกาลที่ ๑ ได้ทำการฉลองพระเดชพระคุณในพระบรมมหาราชวังโปรดพระราชทานเบี้ยหวัดถึงปีละ ๑๐ ชั่ง ทั้งเป็นเจ้าจอมตัวเปล่าไม่มีพระองค์เจ้าและชาติตระกูลก็หาทราบไม่ ทราบว่าบิดาเป็นจีน มารดาเป็นญวน [บิดามารดา] หาได้เป็นข้าราชการตำแหน่งใดไม่ แต่จะดีอย่างไร จึงเล่าจึงลือ จึงโปรดปรานนักหนาไม่ทราบเลย ได้เห็นเมื่อชราแล้ว เอาเป็นแน่ไม่ได้'"